CELEX: 32010R0514
Language: mt
Date: 2010-06-15
Title: Regolament tal-Kummissjoni (UE) Nru 514/2010 tal- 15 ta’ Ġunju 2010 dwar l-awtorizzazzjoni tal- Pediococcus pentosaceus (DSM 16244) bħala addittiv fl-għalf għall-ispeċi kollha tal-annimali  (Test b’relevanza għaż-ŻEE)

16.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 150/42
            
         REGOLAMENT TAL-KUMMISSJONI (UE) Nru 514/2010
   tal-15 ta’ Ġunju 2010
   dwar l-awtorizzazzjoni tal-Pediococcus pentosaceus (DSM 16244) bħala addittiv fl-għalf għall-ispeċi kollha tal-annimali
   (Test b’relevanza għaż-ŻEE)
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. L-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-Pediococcus pentosaceus (DSM 16244) bħala addittiv fl-għalf għall-ispeċi kollha tal-annimali, li għandu jiġi klassifikat fil-kategorija tal-addittivi “addittivi teknoloġiċi”.
            
         
               (4)
            
            
               Jirriżulta mill-opinjoni tal-Awtorità dwar is-Sikurezza tal-Ikel (l-Awtorità) tat-3 ta’ Frar 2010 (2) li l-Pediococcus pentosaceus (DSM 16244) m’għandux effetti negattivi fuq is-saħħa tal-annimali, tal-bniedem jew fuq l-ambjent, u li din il-preparazzjoni għandha l-potenzjal li ttejjeb il-produzzjoni tas-silage. L-Awtorità ma tqisx li hemm il-ħtieġa għal rekwiżiti speċifiċi għall-monitoraġġ wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju ta’ Referenza Komunitarju stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni tal-Pediococcus pentosaceus (DSM 16244) turi li l-kondizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ dan l-addittiv għandu jiġi awtorizzat kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi teknoloġiċi” u mill-grupp funzjonali “addittivi tas-silage”, hija awtorizzata bħala addittiv fl-għalf tal-annimali suġġetta għall-kondizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Ġunju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  The EFSA Journal 2010; 8(2):1502.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/kg ta’ materjal organiku
               
            
                  
                     Kategorija ta’ addittivi teknoloġiċi. Grupp funzjonali: additivi tas-silage
                     
                  
               
            
                  1k2101
               
               
                  —
               
               
                  
                     Pediococcus pentosaceus (DSM 16244)
               
               
                  
                               
                           
                           
                              Kompożizzjoni tal-addittiv:
                              Preparazzjoni tal-Pediococcus pentosaceus (DSM 16244) li jkollha minimu ta’ 4 × 1011 CFU/g ta’ addittiv
                           
                        
                               
                           
                           
                              Karatterizzazzjoni tas-sustanza attiva:
                              
                                 Pediococcus pentosaceus (DSM 16244)
                           
                        
                               
                           
                           
                              Metodu analitiku (1):
                              
                                           
                                       
                                       
                                          Enumerazzjoni: il-metodu spread plate bl-użu tal-MRS agar f’tempetratura ta’ 37 °C (EN15786:2009).
                                       
                                    
                                           
                                       
                                       
                                          Identifikazzjoni: metodu ta’ elettroforeżi bil-ġell f’kamp pulsat (PFGE).
                                       
                                    
                        
               
                  L-ispeċi kolla tal-annimali
               
               
                  —
               
               
                  —
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita ta’ qabel, indika t-temperatura li fiha għandu jinħażen, u kemm jista’ jdum maħżun..
                           
                        
                              2.
                           
                           
                              Id-doża minima ta’ addittiv użat waħdu hija: 1 × 108 CFU/kg ta’ materjal organiku
                           
                        
                              3.
                           
                           
                              Għas-sikurezza: Huwa rakkomandat li tintuża protezzjoni għall-imnifsejn u par ingwanti waqt li jkun qed jiġi mmaniġġjat.
                           
                        
               
                  Is-6 ta’ Lulju 2020
               
            
         (1)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza Komunitarju li ġej: www.irmm.jrc.ec.europa.eu/crl-feed-additives